da fr cs da da fr he en da da it de da fr da da da da da da da tr da de it de da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Sommersalat er en dansk klassiker som typisk består af radiser og agurker vendt med en rygeost-dressing. Det smager dejligt på et stykke ristet rugbrød, og er super lækkert på et frokostbord. I denne uge har vejret været helt sommerligt, så en afart af den klassiske sommersalat blev lavet som tilbehør til en krebinet. Meget hverdagsagtigt og meget lækkert. Ugens grøntsagskasse bød på både radiser og blomkål, og selvom det endnu ikke er danske grøntsager, så smagte de simpelthen fantastisk. Det var nærmest en forsmag på sommeren.
Salaten er god og crunchy, og det let røgede touch fra rygeosten gør at den også vil fungere godt til sommeren grillerier. Med sprøde salater som denne er det gode råvarer der får det til at spille, så har du et slattent blomkål på bunden af grøntsagsskuffen, er dette ikke salaten til det. Til gengæld lægger jeg en opskrift op i morgen, som passer perfekt til det 🙂
3 spsk rygeost (med eller uden kommen – your choice)
2 spsk creme fraiche
Rør en dressing af rygeost, mayonnaise og creme fraiche. Smag til med salt og peber og lidt citronsaft.
Skyl blomkålen og bræk den i små buketter. Skær det groveste af stokken væk, og snit resten fint. Kom blomkålen i en skål. Skyl radiserne grundigt og fjern bladene, men hold på lidt af den grønne stilk. Knib de lange ender af. Snit radiserne i tynde skiver og kom ned til blomkålen.
Kom dressingen over sammen med de to spiseskefulde hakket dild. Vend grundigt rundt og smag evt. til med lidt mere salt og peber. Hæld salaten over i en skål og drys det sidste dild over. Serveres med lyst kød, gerne grillet.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.